Erba' persuni mietu f'nirien kbar li ħakmu l-bliet ta' Antalya u Mugla fit-Turkija. Minn rapport tal-gazzetta The Guardian joħroġ kif dawn in-nirien kisru rekord ta' 60 sena fit-Turkija, għax iġġeneraw erba' darbiet is-sħana rrekordjata fil-pajjiż. Dan ġara meta l-ogħla temperatura reġistrata kienet ta' 49.1°C. Postijiet tat-turisti qrib il-Baħar Eġew kellhom jiġu evakwati, filwaqt li madwar 4,000 turist u staff ġew salvati mill-Gwardja tal-Kosta Torka. Biex jassistu f'din l-operazzjoni ta' salvataġġ, kien hemm ukoll numru ta' dgħajjes tas-sajd. Il-belt Griega ta' Patras kellha tiġi evakwata wkoll. Fuq il-post marru numru ta' pumpiera biex jikkontrollaw in-nirien, li numru sew minnhom kellu jintbagħat l-isptar minħabba d-dħaħen tossiċi li belgħu. Minħabba n-nirien, intbagħtet twissija lil Ċipru, il-Greċja, u l-Bulgarija biex jilqgħu għal dan id-diżastru naturali. Bdiewa mit-Turkija qegħdin ibatu minn din id-diżgrazzja wkoll. Fost dawk li sofrew, kien hemm bidwi li tilef l-annimali kollha li kellu, u li kważi tilef ħajtu hu wkoll. "Din mhix xi ħaġa normali, jien kont qisni qiegħed l-infern", huwa saħaq. Intant, f'Malta wkoll mistennijin temperaturi li jlaħħqu d-39°C. Skont is-sit tat-tbassir tat-temp It-Temp Madwarna, għada mistennija tkun 40°C. It-temperaturi għal għada: Imbassra t-tieni mewġa ta' sħana: Ara kemm se titla' t-temperatura .td_uid_3_61054ec60aed8_rand.td-a-rec-img{text-align:left}.td_uid_3_61054ec60aed8_rand.td-a-rec-img img{margin:0 auto 0 0}